CELEX: 62022TN0057
Language: el
Date: 2022-01-28 00:00:00
Title: Υπόθεση T-57/22: Προσφυγή της 28ης Ιανουαρίου 2022 — Ουγγαρία κατά Επιτροπής

14.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 119/57
            
         
      Προσφυγή της 28ης Ιανουαρίου 2022 — Ουγγαρία κατά Επιτροπής
      (Υπόθεση T-57/22)
      (2022/C 119/80)
      Γλώσσα διαδικασίας: η ουγγρική
      
         Διάδικοι
      
      
         Προσφεύγουσα: Ουγγαρία (εκπρόσωποι: M. Z. Fehér και G. Koós)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την εκτελεστική απόφαση (EE) 2021/2020 της Επιτροπής, της 17ης Νοεμβρίου 2021, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (1), καθόσον αποκλείει από τη χρηματοδότηση της Ένωσης, όσον αφορά την Ουγγαρία, τις ενισχύσεις που προβλέπονται για τα οικονομικά έτη 2018 και 2019, με την αιτιολογία ότι υφίστανται ελλείψεις στη λειτουργία των ακόλουθων βασικών ελέγχων: «έλεγχοι για να διαπιστωθεί η πρόσβαση στην αιτούμενη ενίσχυση» και «ορθός υπολογισμός της ενίσχυσης συμπεριλαμβανομένων των διοικητικών μειώσεων και κυρώσεων».
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως
      
      Η Ουγγρική Κυβέρνηση υποστηρίζει ότι η Ουγγαρία δεν παραβίασε τους κανόνες σχετικά με τους ελέγχους που διενεργούνται για να διαπιστωθεί η πρόσβαση στην αιτούμενη ενίσχυση και ότι δεν υπολογίστηκε εσφαλμένως η αξία της παραγωγής που προέρχεται από ενώσεις παραγωγών και διατίθεται στο εμπόριο. Η πρακτική που ακολούθησε η Ουγγαρία συμμορφώνεται προς τις διατάξεις των άρθρων 42 και 50, παράγραφος 7, του κανονισμού 543/2011 (2). Όσον αφορά τον έλεγχο επιλεξιμότητας των επιχειρησιακών προγραμμάτων, δεν διαπιστώνονται ελλείψεις, η δε αρμόδια ουγγρική αρχή ενήργησε σύμφωνα με τις διατάξεις του άρθρου 104, παράγραφος 2, του κανονισμού 543/2011.
      Όσον αφορά τις διαπιστώσεις σχετικά με τις περαιτέρω ελλείψεις που αφορούν τον δεύτερο βασικό έλεγχο («ορθός υπολογισμός της ενίσχυσης συμπεριλαμβανομένων των διοικητικών μειώσεων και κυρώσεων»), η Ουγγαρία εφάρμοσε τα αντίστοιχα διορθωτικά μέτρα και, για τον λόγο αυτόν, δεν δικαιολογείται η εφαρμογή δημοσιονομικής διόρθωσης για τα οικονομικά έτη 2018 και 2019.
      
         (1)  ΕΕ 2021, L 413, σ 10.
      
         (2)  Εκτελεστικός κανονισμός (ΕΕ) 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (ΕΕ 2011, L 157, σ. 1).